Voitišku vecticībnieku lūgšanu nams
Voitišku vecticībnieku lūgšanu nams ir vecticībnieku lūgšanu nams, kas atrodas Augšdaugavas novada Skrudalienas pagasta ziemeļdaļā, Voitišku sādžā, Bruņu ezera ziemeļaustrumu krastā. Vecticībnieku kopiena Voitišķos dibināta 1740. gadā. Pirmā baznīca bija guļbūve bez pamatiem ar salmu jumtu. 19. gadsimtā lūgšanu nams vairākas reizes cietis ugunsgrēkos, bojāts arī Otrā pasaules kara laikā, bet vienmēr atjaunots. Pēc pēdējā ugunsgrāka 1979. gadā tika pieņemts lēmums uzcelt mūra ēku.